
42 DR.30.9.2002 
 

 

Timbalan Yang di-Pertua [Datuk Lim Si Cheng]: Yang Berhormat, ada 
banyak lagikah? 

Tuan Haji Siam bin Haji Kasrin:   Ada dalam 5 minit lagi. 

Timbalan Yang di-Pertua [Datuk Lim Si Cheng]: Boleh sambung pada 
petang inilah. 

Tuan Haji Siam bin Haji Kasrin:  Sambung petang, terima kasih Tuan Yang 
di-Pertua. 

Timbalan Yang di-Pertua [Datuk Lim Si Cheng]: Ahli-ahli Yang Berhormat, 
Dewan yang mulia ini ditangguhkan sekarang sehingga jam 2.30 petang. 

Mesyuarat di tempohkan pada pukul 1.00 tengah hari. 

 Mesyuarat disambung semula pada pukul 2.30 petang. 

 [Tuan Yang di-Pertua mempengerusikan Mesyuarat] 

 Tuan Yang di-Pertua:  Ahli Yang Berhormat bagi Batu Pahat, sila sambung 
ucapan.  Ahli Yang Berhormat ada enam minit lagi. 

2.32 ptg. 

 Tuan Haji Siam bin Haji Kasrin [Batu Pahat]: Tuan Yang di-Pertua, terima 
kasih.  Saya mohon menyambung ucapan saya.   

 Sekali pun mereka kecewa, sudah menjadi tradisinya, orang Melayu mudah 
patuh dengan arahan pemerintah, akur dengan cadangan tersebut demi kelangsungan 
bangsa dalam era dunia globalisasi, walaupun orang Melayu dilabel sebagai lemah dan 
kurang kritis kerana toleransinya. 

 Tuan Yang di-Pertua, sewajarnya Kementerian Pendidikan menjalankan kajian 
pelaksanaan cadangan tersebut terlebih dahulu dengan mengambil contoh beberapa 
sekolah percubaan, dengan izin, pilot study, di seluruh negara sebagai percubaan. 

 Ini merupakan langkah yang praktikal.  Kejayaan yang dihasilkan oleh sekolah 
terpilih akan mendorong yang menentang untuk menerima cadangan yang pada 
awalnya dilihat kontroversi, menangani golongan yang menentang secara psikologi, 
contohnya sekolah yang berjaya, dengan sekolah yang berjaya adalah lebih baik 
daripada menjalankan dasar secara terburu-buru. 

 Dalam usaha Kementerian Pendidikan untuk mewajibkan pengajaran dan 
pembelajaran Sains dan Matematik dalam bahasa Inggeris mulai tahun hadapan di 
peringkat sekolah menengah dan rendah, isu yang menjadi kontroversi bagi badan 
NGO yang bermotif politik daripada Persatuan Guru-guru Sekolah Cina Jiao Zhong, 
Persatuan Lembaga Pengurus Sekolah Cina Dong Zhong dan Dewan Perhimpunan 
China Selangor ….. 

 Puan Teresa Kok Suh Sim:  Minta penjelasan. 

 Tuan Yang di-Pertua:  Hendak beri jalan atau tidak? 

 Tuan Haji Siam bin Haji Kasrin:  Tidak, masa tidak cukup. 

 Tuan Yang di-Pertua:  Ya, ya, dia tidak beri jalan Yang Berhormat. 

 Tuan Haji Siam bin Haji Kasrin: Secara terang-terang menentang pelaksana- 
an tersebut di peringkat sekolah rendah jenis kebangsaan Cina kerana mereka 
beranggapan suatu perencanaan hebat dan terbesar, dengan izin, grand design, 
kerajaan pimpinan Dato Seri Dr. Mahathir Mohamad untuk menghapuskan sekolah 
aliran Cina atau satu proses penukaran kepada sekolah kebangsaan. Sebenarnya 
tuduhan seperti inilah menyebabkan beberapa pemimpin kerajaan telah mengeluarkan 
kenyataan dan melabel mereka tadi sebagai puak ekstrem yang sengaja meniup 
semboyan perkauman dan boleh dikenakan tindakan. 

 Dalam isu ini saya tidak ingin menyentuh peranan yang dimainkan oleh PAS 
kerana kita melihat segala tindak tanduknya mempunyai kepentingan politik sahaja.  
Politik dalam arus pendidikan negara seterusnya menjalar dalam masalah penempatan 
masyarakat di negara kita yang menimbulkan konflik dalam arus sosiobudaya 
masyarakat di negara kita. 



Timbalan Yang di-Pertua [Datuk Lim Si Cheng]: Yang Berhormat, ada banyak lagikah?. Tuan Haji Siam bin Haji Kasrin: Ada dalam 5 minit lagi. Timbalan Yang di-Pertua [Datuk Lim Si Cheng]: Boleh sambung pada petang inilah. Tuan Haji Siam bin Haji Kasrin: Sambung petang, terima kasih Tuan Yang di-Pertua. Timbalan Yang di-Pertua [Datuk Lim Si Cheng]: Ahli-ahli Yang Berhormat, Dewan yang mulia ini ditangguhkan sekarang sehingga jam 2.30 petang. Mesyuarat di tempohkan pada pukul 1.00 tengah hari. Mesyuarat disambung semula pada pukul 2.30 petang. [Tuan Yang di-Pertua mempengerusikan Mesyuarat]. Tuan Yang di-Pertua: Ahli Yang Berhormat bagi Batu Pahat, sila sambung ucapan. Ahli Yang Berhormat ada enam minit lagi. 2.32 ptg. Tuan Haji Siam bin Haji Kasrin [Batu Pahat]: Tuan Yang di-Pertua, terima kasih. Saya mohon menyambung ucapan saya. Sekali pun mereka kecewa, sudah menjadi tradisinya, orang Melayu mudah patuh dengan arahan pemerintah, akur dengan cadangan tersebut demi kelangsungan bangsa dalam era dunia globalisasi, walaupun orang Melayu dilabel sebagai lemah dan kurang kritis kerana toleransinya. Tuan Yang di-Pertua, sewajarnya Kementerian Pendidikan menjalankan kajian pelaksanaan cadangan tersebut terlebih dahulu dengan mengambil contoh beberapa sekolah percubaan, dengan izin, pilot study, di seluruh negara sebagai percubaan. Ini merupakan langkah yang praktikal. Kejayaan yang dihasilkan oleh sekolah terpilih akan mendorong yang menentang untuk menerima cadangan yang pada awalnya dilihat kontroversi, menangani golongan yang menentang secara psikologi, contohnya sekolah yang berjaya, dengan sekolah yang berjaya adalah lebih baik daripada menjalankan dasar secara terburu-buru. Dalam usaha Kementerian Pendidikan untuk mewajibkan pengajaran dan pembelajaran Sains dan Matematik dalam bahasa Inggeris mulai tahun hadapan di peringkat sekolah menengah dan rendah, isu yang menjadi kontroversi bagi badan NGO yang bermotif politik daripada Persatuan Guru-guru Sekolah Cina Jiao Zhong, Persatuan Lembaga Pengurus Sekolah Cina Dong Zhong dan Dewan Perhimpunan China Selangor ..... Puan Teresa Kok Suh Sim: Minta penjelasan. Tuan Yang di-Pertua: Hendak beri jalan atau tidak?. Tuan Haji Siam bin Haji Kasrin: Tidak, masa tidak cukup. Tuan Yang di-Pertua: Ya, ya, dia tidak beri jalan Yang Berhormat. Tuan Haji Siam bin Haji Kasrin: Secara terang-terang menentang pelaksana- an tersebut di peringkat sekolah rendah jenis kebangsaan Cina kerana mereka beranggapan suatu perencanaan hebat dan terbesar, dengan izin, grand design, kerajaan pimpinan Dato Seri Dr. Mahathir Mohamad untuk menghapuskan sekolah aliran Cina atau satu proses penukaran kepada sekolah kebangsaan. Sebenarnya tuduhan seperti inilah menyebabkan beberapa pemimpin kerajaan telah mengeluarkan kenyataan dan melabel mereka tadi sebagai puak ekstrem yang sengaja meniup semboyan perkauman dan boleh dikenakan tindakan. Dalam isu ini saya tidak ingin menyentuh peranan yang dimainkan oleh PAS kerana kita melihat segala tindak tanduknya mempunyai kepentingan politik sahaja. Politik dalam arus pendidikan negara seterusnya menjalar dalam masalah penempatan masyarakat di negara kita yang menimbulkan konflik dalam arus sosiobudaya masyarakat di negara kita.